CELEX: 62021CB0028
Language: mt
Date: 2022-01-31 00:00:00
Title: Kawża C-28/21: Digriet tal-Qorti tal-Ġustizzja (L-Għaxar Awla) tal-31 ta’ Jannar 2022 (talba għal deċiżjoni preliminari tas-Sąd Okręgowy w Łodzi – il-Polonja) – TM vs EJ (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Assigurazzjoni kontra responsabbiltà ċivili fir-rigward tal-użu ta’ vetturi bil-mutur – Direttiva 2009/103/KE – Artikolu 3 – Obbligu ta’ kopertura tad-danni materjali – Portata – Leġiżlazzjoni ta’ Stat membru li teskludi l-lucrum cessans mill-kopertura permezz tal-assigurazzjoni obbligatorja tar-responsabbiltà ċivili fir-rigward tal-użu ta’ vetturi bil-mutur)

7.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/4
            
         
      Digriet tal-Qorti tal-Ġustizzja (L-Għaxar Awla) tal-31 ta’ Jannar 2022 (talba għal deċiżjoni preliminari tas-Sąd Okręgowy w Łodzi – il-Polonja) – TM vs EJ
      (Kawża C-28/21) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Assigurazzjoni kontra responsabbiltà ċivili fir-rigward tal-użu ta’ vetturi bil-mutur - Direttiva 2009/103/KE - Artikolu 3 - Obbligu ta’ kopertura tad-danni materjali - Portata - Leġiżlazzjoni ta’ Stat membru li teskludi l-lucrum cessans mill-kopertura permezz tal-assigurazzjoni obbligatorja tar-responsabbiltà ċivili fir-rigward tal-użu ta’ vetturi bil-mutur)
      (2022/C 222/05)
      Lingwa tal-kawża: il-Pollakk
      
         Qorti tar-rinviju
      
      Sąd Okręgowy w Łodzi
      
         Partijiet fil-kawża prinċipali
      
      
         Rikorrent: TM
      
         Konvenut: EJ
      
         Dispożittiv
      
      L-ewwel paragrafu tal-Artikolu 3 tad-Direttiva 2009/103/KE tal-Parlament Ewropew u tal-Kunsill tas-16 ta’ Settembru 2009 dwar l-assigurazzjoni kontra responsabbiltà ċivili fir-rigward tal-użu ta’ vetturi bil-mutur u l-infurzar tal-obbligu ta’ assigurazzjoni kontra din ir-responsabbiltà, għandu jiġi interpretat fis-sens li ma jipprekludix dispożizzjoni nazzjonali li permezz tagħha l-assigurazzjoni obbligatorja tar-responsabbiltà ċivili fir-rigward tal-użu ta’ vetturi bil-mutur ma tkoprix id-dannu li jikkonsisti f’lucrum cessans, bil-kundizzjoni li dik il-limitazzjoni ta’ kopertura tkun tapplika mingħajr differenza fit-trattament skont l-Istat Membru ta’ residenza tal-persuna leża jew tal-proprjetarju jew tad-detentur tal-vettura li ġġarrab dannu.
      
         (1)  ĠU C 182, 10.5.2021.